Julius Maada Bio

**Julius Maada Wonie Bio** (born 12 May 1964) be a Sierra Leonean politician den former army officer wey na he serve as de 5th presido of Sierra Leone since 4 April 2018. He be a retired brigadier insyd de Sierra Leone Army wey na he be de military head of state of Sierra Leone from 16 January 1996 to 29 March 1996, at only 32 years old insyd a military junta government dem know as de National Provisional Ruling Council (NPRC). 

As military head of state, na Bio return Sierra Leone to a democratically elected government, wen na he hand power to Ahmad Tejan Kabbah of de Sierra Leone People's Party, dey follow Kabbah ein victory insyd de 1996 Sierra Leonean presidential election. Upon retiring from de military insyd 1996, Bio move go de United States, wer na dem grant am political asylum, wey na he no visit Sierra Leone from de U.S. til 2005. 

Na Bio run as de Sierra Leone People's Party (SLPP) presidential candidate insyd de 2012 presidential election, buh na he lost to incumbent Presido Ernest Bai Koroma. Na he san run insyd 2018, wey na he defeat Samura Kamara of de ruling All People's Congress (APC). 

As presido, na Bio has overturn chaw of de policies of Koroma, wey na he accuse of corruption den mismanagement of de country ein treasury. A deadly coup attempt make dem overthrow Bio fail insyd September 2023. Na dem detain former presido Koroma wey na dem charge am plus treason as na dem accuse am of being involved insyd de failed coup attempt. 

Na Bio ein government ein handling of de economy be de target of a violent protest insyd August 2022. Na Bio be nevertheless re-elected de year wey dey follow, though na de elections be marred by violence den raised concern from international observers secof a lack of transparency insyd de counting process. As presido, na Bio implement free primary den secondary school public education wey na he repeal de death penalty. 

## Early life
Na dem born Julius Maada Wonie Bio on 12 May 1964, insyd Tihun, a village insyd de Sogbini Chiefdom, Bonthe District insyd de Southern Province of Sierra Leone. Na dem born Bio three years after Sierra Leone ein Independence during de administration of then Sierra Leone Prime Minister Sir Albert Margai of de SLPP. Bio be de 33 of 35 kiddies born to Sherbro Paramount Chief Charlie Bio II of Sogbini Chiefdom. Na Bio ein poppie get nine wifeys. Na dem name Bio after ein paternal grandpoppie Julius Maada Wonie Bio, wey na he sanso be a Sherbro paramount chief of Sogbini Chiefdom. Bio be an ethnic Sherbro, den a practicing Roman Catholic.

Na Bio begin ein primary education at de Roman Catholic Primary School insyd Tihun, Bonthe District. After he fini ein early years insyd primary school, na dem send Bio to de town of Pujehun make he live plus ein older sisto Agnes, wey na she be a primary school teacher insyd Pujehun. Na Bio plete ein primary education at de Holy Family Primary School insyd Pujehun. After ein primary education, na Bio ein older sisto, Agnes, enrol am at de Bo Government Secondary School insyd Bo (dem commonly know as Bo School), a prominent boarding school. Na Bio spend seven years at Bo School, wey na he rise to be school prefect. Na Bio graduate from Bo School insyd 1984 plus A-level at age 20.

## Honours
### Foreign honours
*Liberia:
** Grand Cordon of de Order of the Pioneers of Liberia (26 July 2019)

### Honorary doctorates
China
* China University of Geosciences (Wuhan) (2 March 2024)
## Ein life matter
Maada Bio be an ethnic Sherbro den a practicing Roman Catholic Christian. Na Bio ein wifey, Fatima Bio, a Nollywood actress, be a practising Muslim den a Gambian-Sierra Leonean national, though na she grow up insyd Kono District insyd Sierra Leone; na dem born mommie insyd Kono District, Sierra Leone, wey ein poppie be a Gambian native. Na Bio den Fatima marry insyd 2013 insyd London insyd an interfaith wedding ceremony wey na dem hold insyd a church plus later mosque prayer services insyd London. De couple get one kiddie togeda wey na dem born insyd London. Bio get three oda kiddies from a previous marriage, dem born all insyd de United States. Ba de couple meet insyd 2012 wen na Maada Bio dey fundraise among de Sierra Leone diaspora insyd London. 

## References

## External links

* New president's promise to Sierra Leoneans As on 5 April 2018.